
    Referat de aprobare
privind vânzarea directă, în indiviziune, a terenului în suprafață de 115 mp, din
Drobeta Turnu Severin, Str. Smârdan nr. 7, identificat prin NC 55990

1. Motivul emiterii actului administrativ cu caracter individual
Prin Contractul de concesiune nr. 12/01.08.1994, Asociația Construcții Garaje Bl. T10 a dobândit un drept de folosință asupra terenului situat în Drobeta Turnu Severin,  str. Smârdan nr. 7 pentru construirea de garaje în incinta blocului T10. Ca urmare a încetării activității și existenței Asociației Construcții Garaje Bl. T10, s-au întocmit contractele de concesiune nr. 766, 767, 768, 769, 770, 771, 772, 773/13.08.2010, prin care concesionarii Petrescu Petre, Zorocliu Cătălin-Ștefan, Șteanță Crina, Bălănescu Alexandru, Păunescu Delia, Ciolan Vasile Costel, Paraschivan Doina și Scurtu Ștefan, cât și domnul Vuvrea Nicolae prin contractele de concesiune nr. 511/13.02.2006, respectiv 1092/21.08.2018, au dobândit un drept de folosință asupra terenului în suprafață de 115 mp situat în Drobeta Turnu Severin,  str. Smârdan nr. 7, identificat cu NC 55990.
Prin cererea nr. 15310/29.04.2026 susnumiții, în calitate de concesionari ai terenului în suprafață de 115 mp, situat în Drobeta-Turnu Severin, Str. Smârdan nr. 7, solicită cumpărarea suprafeței concesionate, redevența aferentă contractelor de concesiune fiind achitată integral. 
Din extrasul de carte funciară nr. 26233/15.06.2026, rezultă că imobilul teren situat în Drobeta-Turnu Severin, str. Smârdan nr. 7, identificat cu NC 55990, are suprafața de 115 mp și face parte din domeniul privat al Municipiului Drobeta-Turnu Severin.
Din Procesul-verbal de recepție finală nr. 1/15.09.1995, rezultă că lucrările prevăzute în Autorizațiile de construire nr. 245/05.10.1994 au fost finalizate.       
Conform Raportului de evaluare nr. 98T/08.12.2025, întocmit de către evaluatorul autorizat A.N.E.V.A.R. ing. Octavian Bordei, valoarea imobilului teren din Drobeta-Turnu Severin, str. Smârdan nr. 7, în suprafață de 115 mp, este de 25.640 lei (5.037 euro),  iar valoarea unitară este de 43,8 euro/mp.
Ca urmare a stabilirii prețului de vânzare prin HCL Drobeta-Turnu Severin nr. 158/30.07.2026, prin adresa nr. 28686/04.08.2026, petenților le-a fost comunicat prețul de 25.640 lei (5.037 euro), iar aceștia, prin adresa nr. 29383/10.08.2026, își exprimă acordul privind achiziționarea imobilului despre care facem vorbire, în condițiile precizate mai sus.
Având în vedere situaţia de fapt şi de drept, raportat la necesitatea aducerii de lichidități la bugetul local, precum și la dispozițiile art. 84 alin. 4 din OUG nr. 57/2019 privind Codul administrativ,  unde se arată că ,,Autonomia locală priveşte organizarea, funcţionarea, competenţa şi atribuţiile autorităţilor administraţiei publice locale, precum şi gestionarea resurselor care, potrivit legii, aparţin comunei, oraşului, municipiului sau judeţului, după caz.” coroborat cu dispozițiile art. 364 din același act normativ, propunem vânzarea directă, în indiviziune, a terenului în suprafață de 115 mp, din Drobeta Turnu Severin, Str. Smârdan nr. 7, identificat prin NC 55990, către Petrescu Petre, Zorocliu Cătălin-Ștefan, Șteanță Crina, Bălănescu Alexandru, Păunescu Delia, Ciolan Vasile Costel, Paraschivan Doina, Scurtu Ștefan și Vuvrea Nicolae, pentru un preț de 25.640 lei (5.037 euro). 
Contravaloarea serviciilor de evaluare în cuantum de 650 lei va fi recuperată de la cumpărător anterior încheierii contractului de vânzare-cumpărare în formă autentică. 

2)   Schimbări preconizate
       Nu este cazul.

3) Impactul socio-economic al proiectului de act administrativ individual
      Proiectul de hotărâre nu are un impact negativ din punct de vedere macroeconomic, al mediului concurenţial şi al domeniului acordării ajutoarelor sociale, al mediului de afaceri sau asupra mediului înconjurător. În ceea ce priveşte sarcinile administrative proiectul de hotărâre are implicaţii înspre minimum faţă de sarcinile administrative din prezent, pentru funcţionarii Direcţiei Patrimoniu.

4) Impactul financiar asupra bugetului local,  atât pe termen scurt, pentru anul curent, cât şi pe termen lung 
       Proiectul de hotărâre nu are un efect negativ asupra bugetului local al Municipiului Drobeta-Turnu Severin, contravaloarea serviciilor de evaluare, în suma de 650 de lei, urmând a fi recuperată de la cumpărător, anterior semnării contractului de vânzare-cumparare în formă autentică.

 5) Efecte ale adoptării hotărârii consiliului local asupra legislației în vigoare 
       Nu este cazul.

6) Consultările efectuate în vederea elaborării proiectului de act administrativ cu caracter normativ individual
        Nu este cazul.

 7) Activităţi de informare publică privind elaborarea şi implementarea actului administrativ individual
       Hotărârea Consiliului Local va fi adusă la cunoştinţa publicului potrivit procedurii legale, respectiv publicarea pe site-ul www.primariadrobeta.ro .

8)  Implementarea dispozitivului hotărârii
         Ducerea la îndeplinire a dispozitivului hotărârii consiliului local, adoptate, revine Direcţiei Economice şi Direcţiei Patrimoniu.





INIȚIATOR,
VICEPRIMAR                                                       
DANIEL-OLIMPIU CÎRJAN
 
               
            

        





Acest document contine date cu caracter personal prelucrate un conformitate cu prevederile Regulamentului (UE) nr.679/2016

